बावैसो सान सिगां उदालगुरि जिल्लायाव इउपिपिएल दोलोनि मावथिफोरा भिसिडिसिआव मुं फारिलाइ होनायनि उनावबो बिजेपि दोलोनिसो सोद्रोमा-मावथिनि मुं फैनायखौ लानानै धर्ना हाबाफारि लादोंमोन आरो मिरु इउपिपिएल दोलोखौ बेनि सायाव गोख्रों राहा लानो खावलायनायजों लोगोसे राहा लानाय जायाब्ला इउपिपिएल मावथिफोरा दोलोनि बादगा खामानि मावगोन होननानै हुमखिबो होदोंमोन। बेजों लोगोसे, गसाइगावआवबो प्राइमारि इउपिपिएल दोलोनि आफादगिरिआ सासे खम लेखा गोरों सोद्रोमानि मुं भिसिडिसिनि चेयारमेन फारिलाइआव होनायनि सायाव अजद होनानै खौरांमेल होदोंमोन। नाथाय साननैनि उनावनो बिथाङा दोलोनि बेरेखा बुंनाया गावनि गोरोन्थि जादों होननानै फिन खौरांमेल खुंनानै फोरमायदोंमोन।